Amerikinė cyplė

Amerikinė cyplė (Mareca americana, sin. Anas americana) – žąsinių (Anseriformes) būrio paukštis.

Rūšis peri beveik visoje Kanadoje ir Aliaskoje, išskyrus pačią šiaurę, taip pat JAV pagrindinės dalies šiaurės vakaruose (Aidahe, Dakotose, Minesotoje, Oregone ir kt.). Žiemą migruoja į įpiečiau esančius JAV kraštus (daugiausia šalies centrinę dalį, pietus, rytų ir vakarų pakrantes), taip pat į Meksiką, Centrinę Ameriką, Karibus, Pietų Amerikos šiaurinę dalį.Dunn, J.; Alderfer, J. (2006). National Geographic Field Guide to the Birds of North America (5th ed.). Retsykiais nuklysta į Europą, šie paukščiai reguliariai pastebimi Britų salose.Votier, Stephen C.; Harrop, Andrew H.J.; Denny, Matthew (January 2003). „A review of the status and identification of American Wigeon in Britain & Ireand“. British Birds. 96 (1): 2–22. Lietuvoje aptinkama atsitiktinai per migracijas (pirmą kartą pastebėta 1991 m. Nemuno deltoje).

Suaugusio paukščio kūno ilgis 42–59 cm, išskleistų sparnų plotis 76–91 cm, masė 512–1330 g.Floyd, T. (2008). Smithsonian Field Guide to the Birds of North America. New York: Harper Collins. Patinas pavasarį panašus į eurazinę cyplę, tačiau labiausiai skiriasi galva, kurios kakta balta, dėmė už akių tamsiai žalia, žvilganti, šonai pilkai gelsvi. Kūno šonai ir krūtinė rožiškai pilki. Patelė labai panaši į mūsišką cyplę, tik šiek tiek pilkesne galva, ryškesne juosva dėme apie akis, ryškesniais rudais kūno šonais ir baltomis, o ne pilkomis pasparnės dengiamosiomis plunksnomis, kurios matomos paukščiui skrendant.Amerikinė cyplė, pauksciai.lt

Amerikinė cyplė laikosi atvirose šlapynėse, drėgnose pievose. Maitinasi vandens augalais, želmenimis, dobilais, grūdais.American Wigeon, Ducks Unlimited.

 Šaltiniai 


Kategorija:Antiniai